open-index/open-wikipedia-markdown huggingface dataset:
Unto Ahtola

**Unto Allan Ahtola** (27. elokuuta 1931 Säkkijärvi – 15. maaliskuuta 2016) oli suomalainen opettaja ja kirjailija. 

Ahtola opiskeli ylioppilaaksi päästyään Kasvatusopillisessa korkeakoulussa 1954–1956. Hän on toiminut kansakoulun ja peruskoulun opettajana.

Ahtola kirjoitti pakinoita Kymen Sanomat -lehteen otsikolla *Salomailta ja vesien vieriltä* vuosina 1964–1993 ja otsikolla *Luonnon poluilta* vuosina 1993–2005.

## Teoksia
* *Lapinsatu Niva-Simppa ja Akmeeli*, teoksessa *Suomalainen satukirja 1*. WSOY 1962
* Jännitystarina *Verta kairassa*. Rajamme vartijat -lehti 1973–1974
* *Kortot ja muita kertomuksia*. Unto Ahtola 1984
* *Kaamoskultaa*: romaani. Kustannuskiila, Kuopio 1990
* *Rautavan suvun kokous 27.6.1998*; kirj. Unto Ahtola ym. Rautavan suku, Hamina 1998

## Lähteet
* Kymenlaakson kirjailijat: Unto Ahtola 

## Viitteet
Pekka Somer

**Pehr Viktor (Pekka) Somer**, vuoteen 1927 **Schnur** (9. heinäkuuta 1907 Mikkeli – 6. lokakuuta 1994) oli suomalainen lääkäri, joka toimi puolustusvoimien ylilääkärinä. 

Somerin vanhemmat olivat apteekkari Ernst Viktor Schnur ja Johanna Kirkengren ja puoliso vuodesta 1935 sairaanhoitaja Siru Kyllikki Vainio. Somer tuli ylioppilaaksi Mikkelin lyseosta 1925 ja valmistui lääketieteen lisensiaatiksi 1935. Sisätautien erikoislääkärin pätevyyden Somer sai 1945. Hän työskenteli valmistuttuaan sekä Ilmarisen, Puolustusvoimien että Helsingin alueen sairaaloiden palveluksessa. Somer, joka oli ollut lähetti valkoisten puolella sisällissodassa 1918, oli lääkintäkenraalimajuri vuodesta 1953 ja lääkintäkenraaliluutnantti vuodesta 1967. Hän toimi pääesikunnan lääkintäosaston toimistopäällikkönä 1940–1946, osastopäällikkönä 1946–1953 ja puolustusvoimien ylilääkärinä 1953–1967. Jäätyään eläkkeelle puolustusvoimista Somer toimi vielä vuosina 1967–1972 Pohja-Yhtymän toimitusjoh­tajana.

## Lähteet
Jaakko Somersalo

**Jaakko Ilmari Somersalo** (3. syyskuuta 1916 Kuhmoinen – 9. syyskuuta 1966 Helsinki) oli suomalainen taidemaalari ja graafikko. Hän kävi Taideteollisuuskeskuskoulun 1945–1949. Hänen töitään on ulkomaisissa museoissa Cincinnatissa, Tukholmassa ja Pietarissa. Hänen teoksissaan värit ovat voimakkaita, ja linja on informalistinen.

Hänen tyttärensä on näyttelijä Kirsti Somersalo.

## Lähteet

## Aiheesta muualla
*Taiteilijamatrikkeli
Rihmakampelat

**Rihmakampelat** (Samaridae) on piikkimakrillikaloihin kuuluva heimo. Heimon lajeja tavataan syvistä vesistä indopasifiselta merialueelta.

## Lajit ja anatomia
Rihmakampeloiden heimoon kuuluu 3 sukua ja noin 20 lajia, muun muassa monisilmäkampela (*Samariscus ocellatus*) ja rihmakampela (*Samaris cristatus*). Aikaisemmin heimoa pidettiin oikeasilmäkampeloiden (Pleuronectidae) alaheimona. Ne ovat pienehköjä kaloja ja kookkaimmat lajit ovat noin 22 cm pitkiä. Ruumis on pitkulainen ja litteä ja silmät sijaitsevat oikealla kyljellä. Selkäevän ensimmäiset ruodot ovat pidentyneet rihmamaisiksi. Vatsaevät ovat heimon kaloilla symmetriset ja pyrstöevä ei ole yhtynyt selkä- ja peräevien kanssa. Osalla rihmakampelalajeista kylkiviiva on alkeellinen. Väritykseltään rihmakampelat ovat pohjaväriltään ruskeita ja ruumiissa on tummempia laikkuja, täpliä tai renkaita. Silmätön kylki on väriltään vaalea.

## Levinneisyys
Rihmakampeloita tavataan Intian valtamerestä ja Tyynestämerestä syvistä vesistä.

## Lähteet
Sohlberg

**Sohlberg** voi tarkoittaa seuraavia:

## Henkilöitä

* Anita Sohlberg (s. 1941), suomalainen näyttelijä
* Anna-Liisa Sohlberg (1906–1998), suomalainen lehtori, opetusneuvos, suomentaja, kielten opetuksen uudistaja ja oppikirjojen tekijä
* Arja Sohlberg (1932–2025), suomalainen pianisti
* Bengt Sohlberg (s. 1950), suomalainen agrologi, maanviljelijä, yritysjohtaja ja maanviljelysneuvos 
* Elsie Sohlberg, *Elsie Alison* (1892–1952), suomenruotsalainen kirjailija
* Ernst Bertil Sohlberg (1891–1969), suomalainen diplomaatti
* Gabriel Wilhelm Sohlberg (1851–1913), suomalainen teollisuusyrittäjä, Oy G. W. Sohlberg Ab:n perustaja
* Gerhard Sohlberg (s. 1862), suomalainen arkkitehti
* Harald Sohlberg (1860–1935), norjalainen taiteilija
* Hedvig Sohlberg (1858–1937), Tammisaaren seminaarin johtaja ja kansanedustaja
* Henrik Sohlberg (1735–1803), ruotsalais-suomalainen kultaseppä ja suurmaanomistaja
* Herman Fredrik Sohlberg (1813–1881), suomalainen rovasti, opettaja ja  Tammikuun valiokunnan jäsen
* Herman Sohlberg (1887–1962), suomalainen kirjailija
* Heidi Sohlberg (s. 1981), Miss Suomi ja Miss Baltic Sea 2001
* Kari Sohlberg (s. 1940), suomalainen elokuvaaja
* Kari O. Sohlberg (s. 1940), suomalainen autourheiluvaikuttaja
* Konsta Sohlberg (s. 1973), suomalainen elokuvaaja
* Kristian Sohlberg (s. 1978), suomalainen ralliautoilija
* Olavi Sohlberg (1908–2001), suomalainen yritysjohtaja
* Sakari Sohlberg (1907–2000), suomalainen yritysjohtaja ja Suomen korkeimman oikeuden jäsen
* Seth Sohlberg (1856–1918), suomalainen vuorineuvos
* Tutu Sohlberg (s. 1941), suomalainen kouluratsastaja ja autourheilija
* Wilhelm Aleksanteri Sohlberg (1876–1938), suomalainen vuorineuvos, Oy G. W. Sohlberg Ab:n toimitusjohtaja.

## Yrityksiä

* Oy G. W. Sohlberg Ab (GWS), suomalainen vuonna 1876 perustettu teollisuusyritys 
* Oy Santasalo-Sohlberg Ab, Suomessa 1932–1992 toiminut laboratoriovälineitä valmistanut yritys

## Muita merkityksiä

* m/17 Sohlberg, ensimmäisen maailmansodan aikainen sotilaskypärä.

## Katso myös

* Solberg
Vesihuoltoalue

**Vesihuoltoalue** eli **toiminta-alue** on vesihuoltolaissa määritelty alue, jolla kunnallinen tai yksityinen vesihuoltolaitos (vesiosuuskunta) hoitaa puhtaan veden sekä jäteveden vesihuollon. Haja-asutusseudulla se on yleensä 100 metriä runkoputken molemmilla puolilla. Kunta vahvistaa vesihuoltoalueen joko vesiosuuskunnan pyynnöstä tai  jos terveydelliset tai ympäristönsuojelulliset syyt niin vaativat. Toiminta-alueen tulee olla sellainen, että vesihuoltolaitoksen voidaan katsoa kykenevän huolehtimaan vastuullaan olevasta vesihuollosta taloudellisesti ja asianmukaisesti.

Vesihuoltoalueella kiinteisöjen tulee liittyä vesihuoltolaitoksen verkostoon. Vapautuksia myönnetään käytännössä vain kiinteistöille joilla ei ole juoksevaa vettä. Vaikka vesi- ja viemäriasiat olisivat asianmukaisesti hoidettu vapautusta ei myönnetä jos vapauttaminen vaarantaa vesihuollon taloudellista ja asianmukaista hoitamista vesihuoltolaitoksen toiminta-alueella.

Vesihuoltolain tavoitteena on turvata sellainen vesihuolto, että kohtuullisin kustannuksin on saatavissa riittävästi terveydellisesti ja muutoinkin moitteetonta talousvettä sekä terveyden- ja ympäristönsuojelun kannalta asianmukainen viemäröinti.

Haja-asutusalueella keskitetty vesihuolto tulee suhteettoman kalliiksi pitkien etäisyyksien takia. Moni kiinteistö anoo vapautusta liittymispakosta. Lain määräämä kustannusten kohtuullisuus voidaan kyseenalaistaa kun liittymiskustannukset ylittävät kiinteistökohtaisen asennuksen kustannukset.  Vapautuspäätökset vaihtelevat kuntakohtaisesti.

## Aiheesta muualla
* vesihuoltolaki
Gunnar Soininen

**Gunnar Julius Victor Douglas Soininen** (vuoteen 1934 **Johnsson**; 30. huhtikuuta 1904 Kuopio – 11. joulukuuta 1973 Helsinki) oli suomalainen lääkäri ja historioitsija. 

Soinisen vanhemmat olivat lääkintöneuvos Julius Viktor Johnsson ja Alfhild Adelaide Emilie Frey. Hänen puolisonsa vuodesta 1932 oli sairaanhoitaja Margareta Maria Karolina Hampf. Soininen tuli ylioppilaaksi Kuopion lyseosta 1922, valmistui lääketieteen lisensiaatiksi 1932 ja väitteli lääketieteen ja kirurgian tohtoriksi samana vuonna. Soininen oli Helsingin yliopiston lääketieteen historian dosentti 1933–1959. Uransa ensimmäisinä vuosina hän työskenteli Helsingin yleisen sairaalan palveluksessa mutta siirtyi sitten vakuutuslääkärin tehtäviin. Keskinäisen henkivakuutusyhtiö Suomen ylilääkäri Soininen oli vuodesta 1947 ja Jälleenvakuutus-Oy Varman ylilääkäri vuodesta 1946. Hän tutki lääketieteen historiaa ja henkilöhistoriaa ja kirjoitti aiheesta useita julkaisuja. Sotilasarvoltaan Soininen oli reservin lääkintäkapteeni. Hänelle myönnettiin professorin arvonimi vuonna 1954.

## Lähteet

## Aiheesta muualla
*
Tiaiskerttuli

**Tiaiskerttuli** (*Setophaga americana*) on pohjoisamerikkalainen kerttulilaji, joka on Euroopassa hyvin harvinainen harhailija.

## Ulkonäkö ja koko
Tiaiskerttuli on 10,5-11,5 senttimetriä pitkä. Sen yläpuoli on tumman siniharmaanvihreä, kurkku ja rinta keltaiset ja vatsa valkoinen. Siivessä on kaksi kapeaa, valkoista juovaa. Silmän ympärillä on valkea ja ohut, epätäydellinen silmärengas.

## Lähteet
Christopher Stevens

**Christopher Stevens** (1. huhtikuuta 1960 – 11. syyskuuta 2012) oli Yhdysvaltain  Libyan-suurlähettiläs. Hänet nimitettiin tehtävään toukokuussa 2012, joskin hän oli edustanut maataan Libyassa jo Yhdysvaltain luotua suhteet siirtymäajan kansalliseen neuvostoon 2011. Stevens kuoli Yhdysvaltain Bengasin-konsulaattiin kohdistuneessa iskussa, jossa surmansa sai myös kolme hänen maanmiestään. Väkivallan syyksi uskottiin aluksi reaktiota islamia loukkaavaksi pidettyyn yhdysvaltalaiseen YouTube-videoon *[[Innocence of Muslims]]*. Myöhemmin isku paljastui kuitenkin islamistien suunnittelemaksi terroristi-iskuksi.

## Lähteet
Puroyökkönen

**Puroyökkönen** (*Rivula sericealis*) on pieni, huomattavan koisaperhosmainen yökköslaji.

## Koko ja ulkonäkö
Pieni ja hentorakenteinen perhonen, joka muistuttaa lähinnä Pyralidae-heimon koisia. Etusiivet ovat tasaisen vaaleankeltaiset ja vaaleanruskeista poikkiviiruista ainakin ulompi poikkiviiru erottuu yleensä ja tekee selvän mutkan sisäänpäin lähellä siiven etureunaa. Munuaistäplä on harmaa ja siinä on kaksi mustaa pistettä. Siiven ulkoreuna on yleensä ruskehtava. Takasiivet ovat kellertävän harmaat, ulospäin hieman tummenevat. Siipiväli 20&ndash;23&nbsp;mm.

## Levinneisyys ja lentoaika
Palearktinen laji, jota tavataan Pohjois-Afrikasta Euroopan poikki Keski-Aasiaan ja Japaniin saakka. Pääasiallinen lentoaika alkaa kesäkuun puolivälistä ja jatkuu elokuun alkuun huipun ollessa heinäkuun puolivälissä. Joinakin vuosina toisen sukupolven yksilöitä tavataan elo-syyskuussa.

## Elinympäristö ja elintavat
Puroyökkönen viihtyy kosteilla niityillä, lehtipuita ja pensaita kasvavilla rinteillä sekä puistoissa ja puutarhoissa. Se on esiintymispaikoillaan joskus runsaslukuinen. Perhoset lentävät pääasiassa yöllä ja tulevat valolle, mutta lähtevät häirittyinä herkästi lentoon myös päivällä. Pieni toukka talvehtii. Koteloituu ravintokasville yhteenkehrätyn lehden väliin.

## Ravintokasvi
Toukka syö erilaisia heinäkasveja (Poaceae).

## Lähteet

## Aiheesta muualla
* Suomen Perhoset: Puroyökkönen
* Bestimmungshilfe des Lepiforums 
* Moths and Butterflies of Europe and North Africa
Villani

**Villani** on muun muassa seuraavien henkilöiden sukunimi:

* Cédric Villani (s. 1973), ranskalainen matemaatikko
* Filippo Villani (1325-1407), firenzeläinen kronikoitsija
* Giovanni Villani (1280-1348), firenzeläinen pankkiiri, virkamies, diplomaatti ja kronikoitsija
* Mitchell Villani (s. 1987), australialainen jääkiekkoilija
* Sofia Villani Scicolone, *Sophia Loren* (s. 1934), italialainen näyttelijä
Asepromatsiini

**Asepromatsiini** tai **asetyylipromatsiini** on fentiatsiineihin kuuluva eläinlääke, jonka kauppanimiä ovat **Plegicil®** ja **Sedalin®**. Asepromatsiinia käytetään eläimillä anestesian esilääkkeenä ja lievän rauhoittumisen saavuttamiseen käsittelyn helpottamiseksi. Haittavaikutuksina asepromatsiinilla on sen verenpainetta alentava vaikutus sekä annoskoon suurentamisen seurauksena vapina ja kouristelut. Hevosilla asepromatsiinin vaikutus voi olla päinvastainen, eli aiheuttaa kiihtymistä, jos hevonen on valmiiksi kiihtynyt tai valmiste annetaan liian nopeasti.

## Lähteet

## Aiheesta muualla
*PubChem: Acepromazine 
*Human Metabolome Database: Acepromazine 
*Kyoto Encyclopedia of Genes and Genomes (KEGG): Acepromazine
Antti Pusa

**Antti Pusa** (s. 7. marraskuuta 1988 Käppäselkä, Venäjän SFNT, Neuvostoliitto) on suomalainen jääkiekkoilija, joka pelaa CHL-joukkue Quad City Mallardsissa. Pienikokoisen Pusan vahvuuksiin kuuluu vastustajan ärsyttäminen, työmoraali, kontaktipelaaminen, haastaminen, maalipaikkojen järjestäminen ja kädet. Hänen heikkouksiinsa kuuluu pieni koko, ajoittaiset ylilyönnit, höpöttäminen ja filmaaminen. Pusa ei myöskään aina pysy kiekon tai ajatuksen kanssa kovassa vauhdissa mukana.

## Ura
Pusa syntyi Käppäselässä, joka sijaitsee Venäjällä Kontupohjan piirissä, Karjalan tasavallassa. Hän muutti perheineen Rovaniemelle ollessaan 5-vuotias ja sieltä 8-vuotiaana Turkuun, jossa Pusa aloitti samoihin aikoihin jääkiekon Turun Kisa-Veikkojen joukkueessa. Hän pelasi kuitenkin suurimman osan junioriurastaan Turun Palloseurassa, jonka paras pistemies hän oli C-nuorissa kaudella 2003–2004 sekä B-nuorissa kaudella 2005–2006, jolloin Pusa voitti myös TPS:n sisäisen maalipörssin.

Kaudeksi 2007–2008 Pusa siirtyi TuTon A-nuoriin, jotka tavoittelivat nousua I-divisioonasta SM-liigaan. Hän kuitenkin nousi TuTon miestenjoukkueeseen, jossa Pusa pelasi tulokaskautensa Mestiksessä tehden 40 runkosarjaottelussa tehot 7+9=16 ja 11 playoff-ottelussa tehot 3+5=8. Hän voitti kauden päätteeksi Mestiksen-mestaruuden. Pusan toinen Mestis-kausi 2008–2009 päättyi kuitenkin polven sisäristisidevammaan helmikuussa 2009, kun hän joutui Hokin Tommi Leinosen polvitaklauksen kohteeksi.

Kaudeksi 2009–2010 Pusa siirtyi Heinolan Kiekon riveihin. Seuraavan kauden 2010–2011 hän aloitti vuoden mittaisella sopimuksella Ranskan toiseksi korkeimmalla sarjatasolla Vipers de Montpellier’n joukkueessa, mutta Pusa siirtyi kuitenkin kesken kauden marraskuussa 2010 sarjatasoa ylemmäs Ligue Magnusin Ours de Villard-de-Lansiin.

Heinäkuussa 2011 Pusa siirtyi try-outille Itävallan pääsarjassa Erste Bank Eishockey Ligassa pelaavaan HK Acroni Jeseniceen, jonne hän sai sen päätteeksi sopimuksen kaudeksi 2011–2012. Pusa voitti ylivoimaisesti joukkueen sisäisen piste-, maali-, ja syöttöpörssin tehoilla 16+21=37, sillä Jesenicen pistepörssissä toiseksi sijoittunut James Sixsmith jäi hänestä peräti 19 tehopisteen päähän. Pusa keräsi runkosarjassa myös 142 jäähyminuuttia, joilla hän sijoittui koko EBEL:n jäähypörssissä kolmanneksi. Pusa myös jakoi joukkueen sisäisen pistepörssin voiton Slovenian liigan kevään 2012 pudotuspeleissä Anže Kuraltin kanssa tehoilla 2+6=8. Kaudeksi 2012–2013 hän siirtyi vuoden mittaisella sopimuksella Villacher SV:hen.

Pusa jatkoi kaudella 2013–2014 uraansa Tanskan Metal Ligaenin Herning Blue Foxissa. Marraskuussa 2013 hänen sopimuksensa kuitenkin purettiin, kun joukkue ei keksinyt Pusalle enää käyttöä. Hän harjoitteli pari viikkoa TuTon kanssa, kunnes Pusa teki saman kuun lopulla loppukauden kattaneen sopimuksen joukkueen kanssa. Pusa voitti kauden päätteeksi Mestis-pronssia.

Kaudeksi 2014–2015 Pusa siirtyi Pohjois-Amerikkaan CHL-joukkue Quad City Mallardsin riveihin.

## Muuta
Pusan pikkuveli Heikki pelasi kaudella 2013–2014 Suomi-sarjaa Raahe-Kiekossa. Veljeksillä on isänsä puolelta valkovenäläisiä sukujuuria.

## Tilastot

## Lähteet
*
*

### Viitteet
Dover Prioryn rautatieasema

**Dover Priory** on Doverin kaupungin päärautatieasema Kentissä Yhdistyneessä kuningaskunnassa. Asema on avattu vuonna 1861.

## Liikenne
Kaikkia Dover Prioryn asemalla pysähtyviä junia liikennöi Southeastern-yhtiö. Liikennettä on Lontooseen Charing Crossin, St Pancrasin ja Victorian asemille sekä Ramsgaten suuntaan. Lisäksi asemalta on bussiyhteys Doverin satamaan, josta kulkee lauttoja Ranskaan Calais’n kaupunkiin.

## Lähteet
Satakuntalaitos

**Satakuntalaitos** () on viikinkiajalta ja varhaiskeskiajalta periytyvä skandinaavinen sota- ja hallintojärjestelmä, joka oli käytössä Sveanmaalla. Myöhemmin keskiajalla satakuntalaitoksesta kehittyi ledunglaitos. 

Götanmaalla, Norjassa ja Tanskassa satakuntalaitosta vastasivat kihlakunnat *(härad)*. Joidenkin tutkijoiden mukaan Keski-Ruotsin satakuntalaitos olisi ulottunut myös Suomeen, Satakunnan maakuntaan sekä Muinais-Kalantiin eli nykyisen Vakka-Suomen alueelle. 

## Järjestelmän alkuperä ja toiminta
Satakuntalaitoksen juuret ovat paljon keskiaikaa vanhemmat. Se oli käytössä jo Rooman valtakunnassa sekä myöhemmin germaaneilla. Vastaavanlainen järjestelmä oli viikinkiaikana myös Englannissa ja Walesissa. Englantilaisen mallin mukaan sellainen luotiin osaan Pohjois-Amerikan siirtokunnista. 

Sveanmaan satakuntalaitoksessa sata talonpoikaa varusti hallitsijan käyttöön yhden laivan miehistöineen. Aluksissa oli kaksitoista airoparia ja jokainen airopari oli jaettu kahdeksan miehen kesken. Yhdeksänkymmenenkuuden soutajan lisäksi "satakuntaan" kuului neljä laivan ohjauksesta ja navigoinnista vastannutta talonpoikaa. Viikinkiaikana Englantiin syntyneessä järjestelmässä sadan talon muodostama yksikkö oli vastuussa oman alueensa hallinnollisesta, oikeudellisesta ja sotilaallisesta toiminnasta. Eri puolilla maata oli käytössä myös muita vastaavia laitoksia, kuten Koillis-Englannin *wapentakes* ja pohjoisen *ward*. 

## Satakuntalaitos Suomessa
Eräiden tutkijoiden mukaan Sveanmaan satakuntalaitos olisi ulottunut myös Satakunnan maakuntaan ja Kalannin seudulle. Tämä olisi tapahtunut jo ennen 1100-lukua, jolloin Suomi liitettiin osaksi Sveanmaata ja Göötanmaata, joista myöhemmin muodostui Helsigen kanssa Ruotsin kuningaskunta. Näkemystä kannattaa esimerkiksi professori Unto Salo. Hänen mukaansa Satakunnan maakunnan nimi olisi suoraan käännetty ruotsin kielen *hundaresta* ja myöhemmät Satakunnan kahdeksan emäpitäjää olisivat muodostuneet satakuntalaitoksen pohjalta.  

Perusteluina esitetään nimen lisäksi sitä, että Satakunnasta puuttuvat lähes kokonaan muinaislinnat, joita naapurimaakunnista Hämeestä ja Varsinais-Suomesta löytyy kymmeniä. Lisäksi Satakunnasta ja Kalannista puuttuvat kokonaan rautakautiset aarrekätköt, esinelöytöjä on tehty vain asuin- ja hautapaikoilta. Tämän on katsottu johtuneen siitä, että alueet olivat jonkinlaisessa liittosuhteessa Keski-Ruotsin kanssa, eikä näin ollut tarvetta puolustuslinnoihin tai arvoesineiden kätkemiseen.  Osa tutkijoista ei kuitenkaan pidä näitä tulkintoja paikkaansapitävinä.

## Lähteet
Erectus

**Erectus** on rap-yhtye Ruger Hauerin toinen pitkäsoitto, joka julkaistiin 26. lokakuuta 2012. Sen julkaisee Monsp Records. Albumi nousi Suomen virallisen albumilistan 16. sijalle. Albumin kappaleesta "Iso paha susi" julkaistiin musiikkivideo huhtikuussa 2013.

## Kappaleet
# 
# 
# 
# 
# 
# 
# 
# 
# 
# 
# 

## Biitit
* DJ Kopia: 1, 7
* Aprox.: 2
* Kalifornia-Keke: 3, 4, 5, 6, 9, 11
* Jesse (Stiletti-Ana & Kalifornia-Keke): 8
* Kalifornia-Keke & Moonlit Man: 10

## Muut vierailijat
* "Antimateria" (taustalaulut Juho Julius & Pik3)
* "Elvis sanoo ei" (kitarat & basso Kölle, urkusoolo Lauri Hälinen)
* "Torakka" (kertosäe Samae Koskinen)
* "Palaaks lusikka?" (räpit Davo)
* "Minulla on ollut ikävä sinua" (kertosäe Joose Keskitalo)

## Samplet
* "Elvis sanoo ei" sisältää samplen The Spencer Davies Groupin kappaleesta "Keep on Running"

## Arvostelut
* Rumba: 
* Soundi: 

## Lähteet

## Aiheesta muualla
* Albumin arvostelu Soundi -sivustolla
* Albumin arvostelu Rumba -sivustolla
Pöytätennis kesäolympialaisissa 1988 – naisten kaksinpeli

**Pöytätenniksen naisten kaksinpeli** Soulin kesäolympialaisissa 1988 alkoi 23. syyskuuta ja finaali pelattiin 1. lokakuuta 1988.

## Puolivälieristä eteenpäin

### Pronssiottelu

### Loppuottelu

## Sijoitukset
Sijoista 5-8 käytiin sijoitusottelut.
 

## Lähteet

* ITTF: Seoul 1988 Women's Singles  
* Sports-reference.com TT Women's Singles 1988
Libyan Arab Airlinesin lento 114

**Libyan Arab Airlinesin lento 114** oli Libyan Arab Airlinesin lento Tripolista Kairoon. Israelin ilmavoimien hävittäjät ampuivat lennon alas Siinain niemimaalla 21. helmikuuta 1973. Virallisten tietojen mukaan 90 ihmistä  kuoli, joista kaksi israelilaisessa sairaalassa. Egyptin mukaan koneessa oli 113 henkilöä, joista 106 kuoli. Kone oli luultavasti erehtynyt suunnasta ja lentänyt Israelin miehittämän Siinain yli.

Israelin ilmavoimien kaksi F-4 Phantom II -hävittäjää yritti pakottaa koneen laskeutumaan, jonka jälkeen ilmavoimat ampuivat lentokonetta, joka putosi Siinain erämaahan 30 kilometrin päähän Suezin kanavasta.

Reaktiot lennon alasampumisesta saivat suurta kansainvälistä huomiota. Arabimaat Egyptin johdolla tuomitsivat tapauksen. Israelin pääministeri Golda Meir valitteli tapahtunutta. Hän kertoi Israelin toimineen kansainvälisten ilmailusääntöjen mukaisesti ja että koneen ranskalainen kapteeni ei ollut laskeutunut Israelin lennonjohdon ohjeiden mukaisesti. Israelin ilmavoimien päällikkö Mordechai Hod selitti lehdistötilaisuudessa 22. helmikuuta, että hävittäjälentokoneiden ei ollut tarkoitus ampua alas konetta, vaan tavoitteena oli pakottaa se laskeutumaan Siinain erämaahan. Hodin mukaan lentokone oli lentänyt tärkeiden sotilastukikohtien yllä Siinailla, jolloin vakoilu oli mahdollista. Hänen mukaansa koneen kapteeni ei reagoinut varoituksiin.

Kairossa esitettiin nauhat, joista selvisi lennon kulku. Nauhoista ei selvinnyt Israelin ilmavoimien ampuneen varoituslaukauksia. Nauhan mukaan kapteeni luuli lentävänsä Egyptin ilmatilassa ja luuli Israelin ilmavoimien lentokoneita Egyptin ilmavoimien MiG-hävittäjiksi. Israelin puolustusministeri Moshe Dayanin mukaan Israel kantaa osan vastuusta lentokoneen alasampumisesta, mutta päävastuu on hänen mukaansa koneen lentokapteenilla.

## Lähteet
Parson’s Lodge

**Parson’s Lodge** on vanha tykkipatteri ja linnake Gibraltarilla lähellä Rosia Baytä. Paikan rakensivat aluksi espanjalaiset ja sittemmin sitä käyttivät britit.

## Historia
Espanjalaiset rakensivat paikalle alun perin muurin jo vuonna 1333 ja sitä paranneltiin vuonna 1627. Brittien vallattua Gibraltarin he tajusivat sen tärkeyden hieman pohjoisempana sijaitsevalle ankkuripaikalle. Paikka sai nykyisen nimensä vuonna 1761 ja se oli viittaus erääseen varuskunnan kirjaston kirjaan. Noin kolmenkymmenen vuoden päästä paikalle hankittiin parempia tykkejä, jotka saattoivat ampua noin kolmen kilometrin päähän. Ne olivat käytössä 1890–luvun lopulle. Tykeille rakennettiin lisäksi suojaukset ja paikalle tehtiin myös maan alle niiden miehistön asuinpaikka. Vielä lisäksi paikalle asennettiin valonheittimet. Kuitenkin ennen ensimmäistä maailmansotaa paikka jäi lähes käyttämättömäksi.

Parson’s Lodgen käyttö lisääntyi taas toisessa maailmansodassa. Tällöin paikalle tuotiin uudempia panssari- ja ilmatorjuntatykkejä. Britit hylkäsivät paikan toisen maailmansodan jälkeen vuonna 1956, mutta siellä järjestetään edelleen ajoittain sotaharjoituksia. Paikka on rapistunut ajan kanssa, mutta sitä ovat olleet suojelemassa Friends of Gibraltar ja Gibraltar Heritage Trust. Linnake ei ole avoinna yleisölle.

## Linnoituksen osat

*1 ja 3 – rannikkotykistön valonheittimet.
*2 – maanalainen 6-naulaisen tykin asema.
*4 ja 6 – "C18th Gun" -asema.
*5 ja 7 – 6-naulaisten tykkien asemat.
*8 – henkilöstön suoja.
*9 – konekivääriasema.
*10 – kuilu maanalaiseen puolustusasemaan.
*11 – kuninkaallisen tykistöpatterin ja telakan raja.
*12 – tykkipatterin asema.
*13, 16, 18 ja 19 – ammusvarastoja.
*14 – valokäytävä, jolla valoa johdettiin peilien avulla ammusvarastoille sähkölaitteiden muodostaman räjähdysvaaran välttämiseksi.
*15 – lamppuhuone.
*17 – ammusnosturi.
*20 – ammusvarastoina käytetyt neljä rakennusta.
*21 – RML-tykkien asemat.

## Lähteet

## Aiheesta muualla
Tuhovišta

**Tuhovišta** () on kylä Bulgariassa. Tuhovištan asukasluku oli vuoden 2018 arvion mukaan 691. Kylä sijaitsee Satovtšan kunnassa Blagoevgradin alueella.

## Lähteet
Charles Ramirez

**Charles Ramirez** on brittiläinen konserttikitaristi ja kitaransoiton professori.

Ramirez syntyi Gibraltarilla ja aloitti kitaransoiton opiskelun siellä, opettajinaan William Gomez joka puolestaan oli kuuluisan espanjalaisen Narciso Yepesin oppilas. Hän pääsi Lontoon Royal College of Musiciin vuonna 1971, ja opiskeli siellä säveltämistä ja kitaransoittoa. Hän oli koulun ensimmäinen opiskelija jolla oli kitara pääsoittimena. Hän oli myös ensimmäinen oppilas joka soitti kitaraa koulun konsertissa - kappale oli Joaquin Rodrigon ‘Concierto de Aranjuez’. Seitsemän vuotta myöhemmin hänet nimitettiin Royal College of Musicin kitaransoiton professoriksi, ja hän jatkaa siinä toimessa edelleen.

Ramirez on soittanut useiden suurten soolokitaralle kirjoitettujen teosten kantaesityksiä. Hän soittaa duettoja yhdessä vaimonsa Helen Kalamunukin kanssa. Ramirezin kirjoittamaa ‘Technical Development for Guitarists’ käytetään oppikirjana.

## Lähteet
Walter Donaldson

**Walter Donaldson** (15. helmikuuta 1893 New York – 15. heinäkuuta 1947 Santa Monica) oli yhdysvaltalainen lauluntekijä. Hänet tunnettiin erityisesti 1920-luvulla monista maalaisaiheisista ja Yhdysvaltojen etelävaltioista kertovista kappaleistaan.

Donaldson sai lapsuudesta lähtien opetusta pianonsoittoon. Hän aloitti musiikkiuransa Tin Pan Alleylla pianistina ja alkoi 1910-luvun puolivälissä julkaista sävellyksiään. Hänen ensimmäinen merkittävä menestyksensä tuli kappaleella ”Back Home in Tennessee” vuonna 1915. Ensimmäisen maailmansodan aikana hän kiersi esiintymässä yhdysvaltalaisille joukoille. Eräällä kiertueella hän tapasi säveltäjä Irving Berlinin, joka palkkasi hänet sodan loputtua lauluntekijäksi musiikkikustantamoonsa. Gus Kahn sanoitti yli 100 hänen sävellystään, muun muassa ”My Buddy”, ”Carolina in the Morning”, ”Makin’ Whoopee” ja ”Yes Sir, That’s My Baby”.

Donaldson kirjoitti 1920-luvulla ahkerasti musiikkia, toisinaan sanoittajien avustuksella ja toisinaan kokonaan itse. Vuonna 1928 hän perusti oman musiikkikustantamonsa yhdessä Walter Douglasin ja Mose Gumblen kanssa. Musiikkielokuvien yleistyessä 1920-luvun lopulla Donaldson muutti monien muiden New Yorkin säveltäjien tavoin Hollywoodiin. Hän kirjoitti musiikin muun muassa vuoden 1930 elokuvaan *[[Hääkellot]]*. Hän jatkoi laulujen säveltämistä vuoteen 1943 asti, mutta 1920-luku jäi hänen uransa selvästi menestyksekkäimmäksi ajaksi.

## Lähteet
Seppo Suvanto

**Seppo Suvanto** (22. syyskuuta 1918 Akaa – 20. joulukuuta 2008 Akaa) oli suomalainen historiantutkija ja opettaja. Opettajantyönsä Suvanto teki historianopettajana ja vuosina 1957–1981 rehtorina entisessä omassa opinahjossaan Toijalan yhteiskoulussa Toijalassa. Historiantutkijana hän paneutui erityisesti Suomen keskiajan ja uuden ajan alun tutkimukseen ja väitteli vuonna 1952. Vuodesta 1964 hän toimi Tampereen yliopiston keskiajan historian dosenttina ja hänestä tuli Suomalaisen tiedeakatemian jäsen vuonna 1978.  Professorin arvo hänelle myönnettiin vuonna 1977.

Seppo Suvannon veli oli historiantutkija Pekka Suvanto.

## Teoksia
* 
* 
* 
* 
* 
* 
* 
* 
* Satakunnan henkilötiedosto 1303-1571. Tiedosto on Seppo Suvannon eri lähteistä kokoama ja sisältää koko nimeltä mainitun talonpoikaisväestön, lampuodit, rengit, piiat, itselliset, talottomat, käsityöläiset sekä kartanoiden haltijat palvelusväkineen (1999). Vapaasti käytettävissä verkosta: https://portti.kansallisarkisto.fi/fi/aineisto-oppaat/asutushistoriaan-liittyviä-hakemistoja

## Lähteet
Melon Diesel

**Melon Diesel** oli gibraltarilainen pop-rock-yhtye, joka on saavuttanut suosiota etenkin Espanjassa.
Se perustettiin 1990-luvun alussa nimellä Lemon Tree. Yhtye vaihtoi nimensä vuonna 1995. Se teki levytyssopimuksen Sony Musicin kanssa ja amuutti Lontooseen, missä se työskenteli tuottaja Barry Sagen kanssa.
Yhtyeen jäsenet olivat Dylan Ferro (laulu), Daniel Fa (kitara), Daniel Bugeja (kitara), Guy Palmer ja Adrián Pozo.  Ensimmäistä albumia *La Cuesta de Mister Bond* myytiin yli 200&nbsp;000 kappaletta.  Kolmannen albuminsa jälkeen Melon Diesel kuitenkin hajosi. Yhtenä syynä yhtyeen hajoamiseen oli kiista siitä, pitäisikö laulujen sanoitukset tehdä englanniksi vai espanjaksi.  Dylan Ferro, Daniel Fa, Daniel Bugeja  perustivat espanjaksi esiintyvän Taxi -nimisen yhtyeen, kun taas  Guy Palmer ja Adrián Pozo jatkoivat englanniksi nimellä Area 52.

## Diskografia
### Albumit
* La Cuesta de Mister Bond (2000)
* Hombre en el Espejo (2001)
* Real (2003)

### Singlet ja EP:t
* Quiero Un Camino / Here We Are (Epic, 1999)
* Volar / Butterfly (Epic, 2000)
* Calle Desengaño (Epic, 2001)
* Grita (Epic, 2001)
* Niña Del Sur (Epic, 2002)
* It's Only You (Sony Music Entertainment Spain, 2002)

## Lähteet
UET Grand Prix

**UET Grand Prix** () on Euroopan raviliiton UET:n järjestämä kilpailu nelivuotiaille lämminverisille ravihevosille.

Kilpailu ajettiin ensimmäisen kerran vuonna 1985 ja se järjestetään joka vuosi eri maassa. Suomessa sen isäntänä on toiminut Teivon ravirata Ylöjärvellä. Finaalin osanottajat karsitaan kahdessa karsintalähdössä, joista toinen järjestetään Pohjoismaissa ja toinen Keski-Euroopassa. 

UET Grand Prix on ennakkomaksullinen kilpailu. Siihen ovat oikeutettuja osallistumaan kaikki UET:n jäsenmaissa syntyneet nelivuotiaat hevoset, joista on maksettu osallistumismaksu. Vuonna 2012 osallistumismaksut ovat karsintoihin asti ilmoitettavasta hevosesta yhteensä 1 669 €.

Vuoden 2012 finaali käytiin syyskuun 23. päivänä Saksan Gelsenkirchenissä. Karsinnat järjestettiin Tukholmassa ja Pariisissa. Ensimmäinen palkinto vuonna 2012 oli 200 000 €.  

Suomalainen hevonen on voittanut kilpailun kahdesti: Jexpress Dahlia vuonna 1992 Jorma Kontion ohjastamana ja Brad De Veluwe vuonna 2012 Tuomas Korvenojan ohjastamana. Vuonna 1997 Pekka Korpi voitti kilpailun Veijo Kiviojan valmentamalla saksalaishevosella General November.

## Loppukilpailu 2012
Gelsenkirchen, 23. syyskuuta.
#  Brad De Veluwe – Tuomas Korvenoja
#  Mermaid Ås – Peter Untersteiner
#  Up and Quick – Heinz Wewering
#  Univers de Pan – Philippe Daugeard
#  Unique Quick – Franck Leblanc 
#  Oropuro Bar – Marco Smorgon
#  Global Noble – Veijo Heiskanen
#  Askens Valencia – Ulf Ohlsson
#  Bentley Karan – Jos Verbeeck
#  Union Quality – Julien Dubois
:Poissa  Brasil Boko – Åke Svanstedt
:Poissa  Uhlan Noir – Jörgen Westholm

## Voittajat 1985-2022

## Lähteet
*Grand Prix de l'UET 2012 

## Lähteet
Breed 77

**Breed 77** on gibraltarilaistaustainen brittiläinen yhtye, joka musiikissaan yhdistää latinalaismusiikkia rockiin ja metallimusiikkiin. Se on perustettu 1996. Yhtyeen jäsenet ovat Paul Isola (laulu), Danny Felice (kitara), Pedro Caparros (kitara), Stuart Cavilla (basso) ja Andre Joyzi (rummut). Yhtye on soittanut Metallican, Megadethin, Black Sabbathin ja The Melvinsin lämmittelijöinä.

Perustajajäsenet Isola, Felice, Cavilla ja Bautista tunsivat toisensa jo lapsina Gibraltarilla, mutta perustivat yhtyeen vasta muutettuaan Lontooseen. Se sai heti suosiota britannian pienissä metallimusiikkipiireissä. Se valittiin Kerrang! -lehden äänestyksessä vuonna 1998 parhaaksi yhtyeeksi, jolla ei ole vielä levytyssopimusta. Se solmi sopimuksen australialaisen Albert Productions -yhtiön kanssa, joka tuottaa myös AC/DC:n kotimaan julkaisut.

## Jäsenet
### Nykyiset jäsenet
* Paul Isola (Gibraltar) laulu (1996–2013, 2014–2015, 2017, 2021-)
* Danny Felice (Gibraltar) – kitara, taustalaulu (1996–2015, 2017, 2021-)
* Pedro Caparros López (Barcelona, Spain) – kitara, taustalaulu (2002–2015, 2017, 2021-)

### Entiset jäsenet
* Lawrence Bautista – rummut (1996–1997)
* Nick Beesley – rummut (1997–1998)
* Charlie Gomez – basso (1999–2000)
* Dan Wilkinson – basso (2000)
* Peter Chichone – rummut (1998–2006)
* Adam Lewis – rummut (2006–2007)
* Óscar Preciado Zamora – rummut (2007–2010)
* Rui Lopez (Lisbon, Portugal) – laulu (2013–2014)
* Ben Edis (Nottingham, England) – basso (2014–2015)
* Andre Joyzi (Lisbon, Portugal) – rummut (2010–2015)
* Stuart Cavilla – basso (1996–1999, 2001–2014, 2017)

## Diskografia
### Albumit
*Breed 77 (2001)
*Cultura (2004)
*In My Blood (En Mi Sangre) (2006)
*Un Encuentro (2007)
*Insects (2009)
*The Evil Inside (2013)

### Singlet
* Karma (2001)
* La Ultima Hora (2003)
* The River (2004)
* World's on Fire (2004)
* Shadows (2005)
* Alive (2006)
* Blind (2006)
* Look at M Now (2007)
* El Mundo en Llamas (2008)
* El Rio (2008)
* Wake Up (2009)
* Zombie (2009)
* Drown (2013)
* Bring on the Rain (2013)

### EP:t
* The Message (1998)
* Vol. 1 (1999)
* La Ultima Hora (2003)
* Shadows (2005)
* Under The Skin (2012)

### Musiikkivideot
* "Karma" (2001)
* "La Última Hora" (2003)
* "The River" (2004)
* "World's on Fire" (2005)
* "Shadows" (2005)
* "Blind" (2006)
* "El Mundo en Llamas" (2008)
* "El Rio" (2008)
* "Wake Up" (2009)
* "Zombie" (2010)
* "Bring On the Rain" (2013)
* "Fear" (2013)
* "A Matter Of Time (Acoustic)" (2021)

## Lähteet
Toijalan yhteiskoulu

**Toijalan yhteiskoulu** on peruskoulun 6.–9. luokkien opetusta antava yläkoulu Akaan Toijalassa. Oppilaita oli lukuvuonna 2012–2013 noin 340 ja lukuvuonna 2018–2019 noin 475 sekä opettajia 40. Samassa rakennuksessa toimii myös Akaan lukion Toijalan toimipiste, aiemmalta nimeltään Toijalan yhteiskoulun lukio. Koko koulu remontoitiin 2010–2012 välisenä aikana, jolloin kouluun rakennettiin myös auditorio.

## Lähteet

## Aiheesta muualla
Taxi (gibraltarilainen yhtye)

**Taxi** on gibraltarilainen pop-rock-yhtye. Sen perustivat vuonna 2005 hajonneen Melon Diesel -yhtyeen jäsenet Dylan Ferro, Daniel Fa ja Danuel Bugeja. Yhtenä syynä Melon Dieselin hajoamiseen oli kiista siitä, pitäisikö laulujen sanoitukset tehdä englanniksi vai espanjaksi.  Taxi valitsi espanjan kielen. Se on pysynyt muodollisesti alkuperäisjäsenten muodostamana triona, vaikka sitä ovat täydentäneet basisti ja rumpali, aluksi Cristian Cortes ja Tristan Tonna, myöhemmin veljekset Matt ja Gregg Bissonnette ja levyltä *Mirando Atras* alkaen Marcelo Fuentes ja Vicente Climent.

Taxi oli latinalaisen rockin Grammy-palkintoehdokkaana vuonna 2010.

## Albumit
**Libre* (2005)
**Mil Historias* (2006)
**Mirando Atrás* (2008)
**Aquí y Ahora* (2010)

## Lähteet
Kirjokorppikotka

**Kirjokorppikotka** (*Trigonoceps occipitalis*) on haukkojen heimon *[[Aegypiinae]]*-alaheimoon kuuluvan päiväpetolintujen kirjokorppikotkat-suvun (*Trigonoceps*) ainoa laji.

Kirjokorppikotkan levinneisyysalue on Saharan eteläpuolisessa Afrikassa hyvin laaja. Sitä tavataan alueella, joka ulottuu Senegalista, Gambiasta ja Guinea-Bissausta katkonaisesti itään Eritreaan, Etiopiaan ja Somaliaan sekä sieltä etelään Etelä-Afrikan itäisimpään osaan ja Swazimaahan.

Se määritellään äärimmäisen uhanalaiseksi lajiksi, koska sen populaatio on sen laajalla levinneisyysalueella pieni ja useista uhkatekijöistä johtuen supistumassa.

## Ulkonäkö
Kirjokorppikotka on keskikokoinen, tanakka petolintu, jonka höyhenpeite on aikuisella pääasiassa musta-valkoinen. Sen vahva nokka on hyvin voimakkaan värinen, ja pää on takaa suippo. Musta rinta erottaa tupsulliset valkoiset jalat ja vatsan untuvaisesta päästä. Sillä on musta kaulus.

## Elinpiiri
Lajin elinpiiriä ovat subtrooppiset ja trooppiset kuivat heinäarot, savannit ja pensastot 4000 metrin korkeuteen saakka merenpinnasta.

## Lähteet
Gibraltarin sosialistinen työväenpuolue

**Gibraltarin sosialistinen työväenpuolue** (Gibraltar Socialist Labour Party, GSLP) on Gibraltarilla toimiva vasemmistopuolue, joka on osa Britannian työväenpuoluetta. Se on Gibraltarin vanhin edelleen aktiivinen puolue. Sen juuret ovat ammattiyhdistysliikkeessä, ja jo ennen sen perustamista puolueen perustaja Joe Bossano oli aktiivinen brittiläisessä ammattiyhdistysliikkeessä ja Labour-uolueessa työskennellessään Lontoon East Endissä. Palattuaan Gibraltarille hän oli Britannian kuljetusalan työntekijöiden ammattiliitto TGWU:n paikallisedustaja. Hän oli pääministeri 1988-1996 ja oppositiojohtaja 1984-1988 ja 1996-2011.

Puolueen nykyinen puheenjohtaja on Fabian Picardo, joka nousi puolueen johtoon vuonna 2011 Joe Bossanon tilalle.

Vuoden 2011 parlamenttivaaleissa GSLP oli Gibraltarin liberaalipuolueen kanssa vaaliliitossa, joka voitti vaalit, mihin päättyi Gibraltarin sosiaalidemokrattisen puolueen 15 vuotta kestänyt valtakausi. Vaalikampanjan avanneessa manifestissa Picardo liputti muutoksen puolesta ja vakuutti, ettei tule suostumaan minkäänlaisiin Espanjan aluevaatimuksiin esimerkiksi lentokentän osalta.

GSLP ei ole kansainvälisen yhteistyöjärjestö Sosialistinen internationaalin jäsen, koska espanjalainen PSOE on vastustanut kiivaasti sen jäsenyyttä.

## Lähteet

## Aiheesta muualla
Pyhä perhe (elokuva)

**Pyhä perhe** on Anssi Mänttärin ohjaama elokuva vuodelta 1976 ja hänen esikoisohjauksensa. Se perustuu Claes Anderssonin näytelmään *Familjen* (1974), jota oli esitetty Lilla Teaternissa ja Tampereen Työväenteatterissa.

## Arviot
Alkoholistiperheen elämää käsittelevän elokuva otettiin aikalaisarvioissa vastaan ristiriitaisesti. Sen teatterimaista ilmaisua toisaalta karsastettiin, toisaalta sitä ei pidetty pahana. Selkeä ja koruton kerronta sai kiitosta. Vaikka henkilöohjaus yleisellä tasolla sai moitteita, Lasse Pöystin roolisuoritusta isänä kiitettiin kuitenkin yksimielisesti, se "muodostaa koko elokuvan lujan selkärangan", kuten Paula Talaskivi sanoo arviossaan.

## Näyttelijät

## Lähteet

## Aiheesta muualla
*
Gibraltarin liberaalipuolue

**Gibraltarin liberaalipuolue** () on Gibraltarilla toimiva liberaali puolue. Sen puheenjohtaja on Joseph Garcia. Puolue on perustettu vuonna 1991. Vuoden 2011 parlamenttivaaleissa se oli Gibraltarin sosialistisen työväenpuolueen kanssa vaaliliitossa, joka voitti vaalit, mihin päättyi Gibraltarin sosiaalidemokrattisen puolueen 15 vuotta kestänyt valtakausi. Vaalien jälkeen puolue sai kolme ministerinpaikkaa, mutta pääministeriksi nousi sosialistisen työväenpuolueen Fabian Picardo. Ennen GSLP:hen liittymistään Picardo toimi oli toiminut Liberaalipuolueessa ja sitä ennen hän oli perustamassa sen edustajaa Kansallispuoluetta. Vaalikampanjan avanneessa manifestissa puheenjohtaja Garcia vakuutti puolueensa pyrkimään suurempaan avoimuuteen ja lisäävän kansalaisten vaikutusmahdollisuuksia.

Puolue on Liberal International -järjestön jäsen vuodesta 1997. Mikään muu Gibraltarin puolueista ei ole päässyt vastaavien kansainvälisten puoluejärjestöjen jäseneksi.

Ison-Britannian tasolla Gibraltarin liberaalit tekevät yhteistyötä Liberaalidemokraattien kanssa.

## Lähteet
Lehtohaivensammal

**Lehtohaivensammal** (*Cirriphyllum piliferum*) on lehtisammallaji suikerosammalten heimossa. Se on kookkaaksi jopa 15-senttimetriseksi ja alustanmyötäisesti kasvava laji. Sen versot haarovat yleensä sulkamaisesti ja melko säännöllisesti. Lehdet ovat leveähköt ja kiiltävän vihreät, niiden kärki kapenee jyrkästi värittömäksi karvoiksi, jotka muodostavat tupsun verson kärkeen.

## Lähteet
*Rikkinen, Jouko 2008: Jäkälät & sammalet Suomen luonnossa. Kustannusosakeyhtiö Otava, Helsinki.
*Ulvinen, Tauno, Syrjänen, Kimmo & Anttila, Susanna 2002:   (pdf)
### Viitteet

## Aiheesta muualla
*Luopioisten kasvisto: Lehtohaivensammal (''Cirriphyllum piliferum'')
*ITIS: Cirriphyllum piliferum 
*United States Department of Agriculture (USDA): Cirriphyllum piliferum
Ketopartasammal

**Ketopartasammal** (*Syntrichia ruralis*) on lehtisammallaji, jota esiintyy  pohjoisella pallonpuoliskolla lauhkealla ja viileällä vyöhykkeellä.

Ketopartasammal on keskikokoinen, yleensä kahdesta seitsemän senttimetriä korkeaksi kasvava ja pystykasvuinen. Sen leveissä lehdissä on pitkä karvakärki. Kuivina lehdet ovat varrenmyötäisiä, kosteina sivulle siirottavia. Laji kasvaa muun muassa kallioilla, lehtipuiden tyvellä ja betonilla.

## Lähteet
* Rikkinen, Jouko 2008: Jäkälät & sammalet Suomen luonnossa. Kustannusosakeyhtiö Otava, Helsinki.
* Ulvinen, Tauno, Syrjänen, Kimmo & Anttila, Susanna 2002: Suomen sammalet – levinneisyys, ekologia, uhanalaisuus. .

### Viitteet
Aarnisammal

**Aarnisammal** (*Schistostega pennata*) on lehtisammallaji aarnisammalten heimossa. Se on pieni, kooltaan alle yhden senttimetrin ja hyvin litteäversoinen. Leveät ja teräväkärkiset lehdet ovat varrella kahdessa rivissä. Lajin pitkäikäisissä alkeisrihmoissa on valoa heijastavia soluja, jotka erottuvat varjoisilla kasvupaikoilla vihreän hohteensa vuoksi. Laji on Suomessa vaarantunut.

## Lähteet
* 
* 

### Viitteet

## Aiheesta muualla
* Luopioisten kasvisto: Aarnisammal (''Schistostega pennata'')
* ITIS: ''Schistostega pennata''
Kampasammal

**Kampasammal** (*Helodium blandowii*) on lehtisammallaji kampasammalten heimossa. Sitä esiintyy Maan pohjoispuoliskolla erityisesti viileällä vyöhykkeellä.

Kampasammal on keskikokoinen, yleensä viidestä kymmeneen senttimetriä korkeaksi kasvava ja sulkahaarainen. Verson päähaara on melko roteva ja litteän näköinen, sulkahaarat sijaitsevat neljänä rivinä. Lehdet ovat keskeltä leveitä, mutta tyveltä ja kärjestä kapenevia.

## Lähteet
* Rikkinen, Jouko 2008: Jäkälät & sammalet Suomen luonnossa. Kustannusosakeyhtiö Otava, Helsinki.
* Ulvinen, Tauno, Syrjänen, Kimmo & Anttila, Susanna 2002: Suomen sammalet – levinneisyys, ekologia, uhanalaisuus. .
### Viitteet
Gibraltarin jalkapalloliitto

**Gibraltarin jalkapalloliitto** () on Gibraltarin jalkapallon kattojärjestö, joka perustettiin vuonna 1895 nimellä *Gibraltar Civilian Football Association*. Se on yksi vanhimmista jalkapalloliitoista maailmassa. Liiton alaisuudessa toimivat Gibraltarin jalkapallosarja Gibraltar Football League sekä maajoukkue.

Gibraltarin jalkapalloliitto ei ole FIFA:n jäsen, joten maajoukkue ei voi pelata MM-kilpailuissa. Euroopan jalkapalloliiton UEFA:n jäseneksi Gibraltar hyväksyttiin vuonna 2013.

Vuonna 1907 jalkapalloliitto aloitti Gibraltar Football Leaguen paikallisille joukkueille. Aiemmin liitto oli järjestänyt *Merchant Cupia*. Näiden kilpailujen ansiosta joukkueiden määrät Gibraltarilla lisääntyivät. Kauden 1909–1910 lopulla liitto järjesti sarjakilpailuja sekä senioreille että junioreille.

## UEFA:n ja FIFA:n jäsenyyshakemus
Gibraltar haki useasti UEFA:n jäsenyyttä. Hakemukset hylättiin vuosina 1991 ja 1997. 8. joulukuuta 2006 UEFA nimesi Gibraltarin väliaikaiseksi jäsenekseen, koska urheilun kansainvälinen vetoomustuomioistuin CAS vaati sitä. Espanjan jalkapalloliitto on vastustanut jyrkästi Gibraltarin hyväksymistä jäseneksi. FIFA puolestaan on todennut, että Gibraltar ei täytä FIFA:n jäsenvaatimuksia. 26. tammikuuta 2007 Gibraltarin jäsenyys hylättiin UEFA:n äänestyksessä, kun se sai vain kolme kannatusääntä 52 äänestä. Espanja vastusti jäsenyyttä todeten vetäytyvänsä kaikista kilpailuista, joihin Gibraltar osallistuu mikäli se hyväksytään UEFA:n jäseneksi.

Maaliskuussa 2012 UEFA keskusteli Gibraltarin jäsenyydestä, ja päätti antaa sille taloudellista ja kasvatuksellista tukea. Tuen saaminen jatkui vuoteen 2013, jolloin UEFA:n jäsenjärjestöt äänestivät sen jäsenyyden hyväksymisestä. UEFA:n jäseneksi Gibraltarin jalkapalloliitto hyväksyttiin toukokuussa 2013.

## Lähteet

## Aiheesta muualla
*GFA
Poimusammal

**Poimusammal** (*Rhytidium rugosum*) on lehtisammallaji poimusammalten heimossa, johon ei kuulu muita lajeja. Sitä esiintyy Maan pohjoispuoliskolla ja Keski-Amerikassa. Pohjoismaissa se on erityisesti tunturialueiden laji.

Poimusammal on melko kookas kahdesta 12:een senttimetriä korkeaksi kasvava ja tiheäkasvuinen. Sen versot ovat niukkahaaraisia, kellanvihreitä ja lehdet varrenmyötäisiä, käyristyneitä.

## Lähteet
* Rikkinen, Jouko 2008: Jäkälät & sammalet Suomen luonnossa. Kustannusosakeyhtiö Otava, Helsinki.
* Ulvinen, Tauno, Syrjänen, Kimmo & Anttila, Susanna 2002: Suomen sammalet – levinneisyys, ekologia, uhanalaisuus. .
### Viitteet
Luutasammal

**Luutasammal** (*Thamnobryum alopecurum*) on lehtisammallaji riippusammalten heimossa. Sitä esiintyy Maan pohjoispuoliskon lauhkealla vyöhykkeellä. Sen suikertavasta pääversosta kasvaa pystyjä haarovia sivuversoja, jotka ovat viidestä 15:een senttimetriä pitkiä. Alempana versossa lehdet ovat suomumaisia, ylempänä leveätyvisiä ja teräväkärkisiä. Lehden keskisuoni on selkäpuolelta hampainen.

## Lähteet
* Ulvinen, Tauno, Syrjänen, Kimmo & Anttila, Susanna 2002: Suomen sammalet – levinneisyys, ekologia, uhanalaisuus. .
### Viitteet
Castle-luokka (korvetti)

**Castle-luokka** oli Britannian kuninkaallisen laivaston 95 tilatun korvetin muodostama alusluokka, joka oli paranneltu versio Flower-luokasta. Tilatuista aluksista peruutettiin 51 ja valmistuneista 44 aluksesta ensimmäiset saatiin palveluskäyttöön vuoden 1943 lopulla. Ne olivat jo valmistuessaan varustettu tutkin ja kaikuluotaimin.

## Taustaa ja suunnittelu
Ranskan antauduttua Saksan laivasto sai käyttöönsä sukellusvenetukikohtia, joista sukellusveneet kykenivät toimimaan laajemmalla alueella. Britannian amiraliteetti totesi tarvitsevansa enemmän suuren toimintasäteen omaavia paremmin aseistettuja saattajia. Smith's Docks Company esitti Flower-luokasta saatuihin kokemuksiin perustuen kahden uuden alustyypin valmistamista: yksiakselinen korvetti, josta myöhemmin tuli Castle-luokka, ja kaksiakselinen River-luokka, joka luokiteltiin fregatiksi. Amiraalineuvosto hyväksyi uuden korvettiluokan piirustukset 7. toukokuuta 1943, jolloin alusten valmistuskustannuksiksi arvioitiin 174&nbsp;000 puntaa ilman aseita ja ammuksia.

Alusten kokonaispituudeksi tuli siten etriä, mikä oli etriä enemmän kuin Flower-luokan aluksilla. Niiden uppoumaksi tuli 1&nbsp;010 tonnia. Etukantta oli nostettu etriä ja takakantta etriä verrattuna edeltäneeseen luokkaan. Alusten tankkeihin voitiin sijoittaa 480 tonnia polttoainetta, mikä mahdollisti 15 solmun nopeudella 6&nbsp;200 merimailin toimintamatkan eli 2&nbsp;200 enemmän kuin Flower-luokan alukset. Lyhyytensä ja kapeutensa () vuoksi alukset kyettiin valmistamaan pienemmillä telakoilla ja siten varmistamaan telakkateollisuuden tehokas käyttö. Pääosa aluksen kansirakenteista oli suunniteltu elementeiksi, jotka voitiin valmistaa varsinaisen telakkateollisuuden ulkopuolella.

## Alukset

Toimitettujen tilausten lisäksi tehtiin vuonna 1943 Britteinsaarten telakoilta kolme tilausta: 3. maaliskuuta kaksi alusta, 4. toukokuuta kolme alusta ja 10. heinäkuuta kaksi alusta. Lisäksi Kanadasta 15. maaliskuuta tilattujen ja toukokuusta 1944 kesäkuuhun 1945 toimitettavaksi sovittujen 36 aluksen tilaukset peruutettiin joulukuussa 1943.

## Lähteet
*
*

### Viitteet

## Aiheesta muualla
HMAS Adelaide (FFG 01)

**HMAS Adelaide** (runkonumero FFG 01) oli Australian laivaston vuosina 1980-2008 palveluksessa ollut Adelaide-luokan ohjusfregatti.

## Valmistus

Alus tilattiin Todd Pacific Shipyardsilta Seattlesta Washingtonista ja sen köli laskettiin 29. heinäkuuta 1977. Alus laskettiin vesille 21. kesäkuuta 1978 ja se otettiin palvelukseen 15. marraskuuta 1980.

## Palvelus
Alus osallistui 1990-1991 Persianlahden sotaan, vuoden 1999 rauhanturvaoperaatioonItä-Timorilla. Lisäksi se oli Persianlahdella operaatiossa terrorismia vastaan vuosina 2001 ja 2004. Alus poistettiin palveluksesta 19. tammikuuta 2008 ja se upotettiin sukelluskohteeksi 13. huhtikuuta 2011 Uuden Etelä-Walesin rannikolla Avocan edustalle.

## Lähteet

*

### Viitteet
Coloni Motorsport

**Coloni Motorsport** (tunnetaan myös nimellä **Scuderia Coloni**) on italialainen autourheilutalli. Coloni on ollut myös menestyksekäs talli Formula 3- ja Formula 3000 -sarjoissa. Kausina 2005 ja 2010–2012 Coloni kilpaili GP2-sarjassa.

## Historia
### GP2
Vuonna 2005 Coloni osallistui uuteen GP2-sarjaan saavuttaen yhden voiton ja vuonna 2006 Coloni yhdistyi Fisichella Motor Sportsiin, jonka omisti Formula Ykkösissä ajava Giancarlo Fisichella. Kaudella 2009 ennen Euroopan GP:tä Coloni ilmoitti ostaneensa tallin itselleen ja jatkoi virallisesti Colonin nimellä kaudesta 2010 eteenpäin. Kaudella 2011 talli saavutti kolme voittoa ja sijoittui seitsemänneksi MM-pisteissä. Vuosi 2012 jäi Colonin viimeiseksi kaudeksi GP2:ssa. Viimeisellä kaudellaan talli saavutti yhden voiton ja yhden paalupaikan, 2 nopeinta kierrosta ja 77 pistettä.

## GP2-tulokset

 GP2-finaali 2011 oli GP2-kauden 2011 ulkopuolinen finaali.
 Scuderia Coloni luovutti pisteensä pois kaudella 2012 kisajärjestäjien kanssa tapahtuneiden erimielisyyksien vuoksi.

## Aasian GP2 -tulokset

 

## Lähteet

## Aiheesta muualla
* Historia - Colonimotorsport.com
Kivikutrisammal

**Kivikutrisammal** (kutrisammal) (*Homalothecium sericeum*) on lehtisammallaji suikerosammalten heimossa. Sitä esiintyy Euroopassa, Välimeren alueella, Lähi-idässä ja Pohjois-Amerikan itäosassa.

Kutrisammal kasvaa suikertavasti ja haaroo tiheään sulkamaisesti. Se on väriltään kirkkaan vihreästä kellanruskeaan, silkinkiiltoinen. Lehdet ovat kapean kolmikulmaisia – keihäsmäisiä, syvään poimuisia, tyveltä hampaisia, tiheässä kasvavia.

## Lähteet
* Ulvinen, Tauno, Syrjänen, Kimmo & Anttila, Susanna 2002: Suomen sammalet – levinneisyys, ekologia, uhanalaisuus. .
* Jahns, Hans Martin 1982: Sanikkaiset Sammalet Jäkälät Pohjois-, Keski- ja Länsi-Euroopassa. Helsinki Otava.
### Viitteet